PMIndiaData/PMIndiaSum huggingface dataset:
అగ్రదూత్ గ్రూపు వార్తా పత్రికల స్వర్ణోత్సవాల ను జులై 6వ తేదీనప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ అగ్రదూత్ గ్రూపు వార్తా పత్రికల స్వర్ణోత్సవాల ను 2022వ సంవత్సరం జులై 6వ తేదీ నాడు సాయంత్రం 4:30 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఈ సందర్భం లో అగ్రదూత్ స్వర్ణోత్సవ కమిటి చీఫ్ పేట్రన్, అసమ్ ముఖ్యమంత్రి డాక్టర్ హిమంత బిశ్వ శర్మ కూడా హాజరు కానున్నారు. అగ్రదూత్ ను వారానికి రెండు సార్లు వెలువడే అస్సామీ భాషా పత్రిక గా ప్రారంభించడం జరిగింది. దీని ని అసమ్ కు చెందిన సీనియర్ జర్నలిస్టు శ్రీ కనక్ సేన్ దేకా గారు ఏర్పాటు చేశారు. 1995వ సంవత్సరం లో రోజువారీ గా వెలువడే వార్తా పత్రిక ‘దైనిక్ అగ్రదూత్’ ను ప్రారంభించడమైంది. ఈ పత్రిక అసమ్ లో ఒక విశ్వసనీయమైనటువంటి మరియు ప్రభావవంతమైనటువంటి గళం గా పేరు తెచ్చుకొంది.
ప్ర‌ధాన మంత్రి తో టెలిఫోన్ లో మాట్లాడి అభినందనలు తెలిపిన నేపాల్ ప్రధాని

నేపాల్ ప్రధాని, రైట్ ఆనరబుల్ శ్రీ కె.పి. శర్మ ఓలి ఈ రోజు న ప్ర‌ధాన మంత్రి శ్రీ న‌రేంద్ర మోదీ తో టెలిఫోన్ లో మాట్లాడి, లోక్ సభ ఎన్నికల లో విజయం సాధించినందుకు శ్రీ నరేంద్ర మోదీ కి అభినందనలు తెలిపారు. ప్రధాని శ్రీ ఓలి తనకు ఆప్యాయం గా అభినందనలను వ్యక్తం చేసినందుకు ప్ర‌ధాన మంత్రి శ్రీ న‌రేంద్ర మోదీ ఆయనకు ధన్యవాదాలు పలికారు. అలాగే, ఈ సందర్భం గా భారతదేశం-నేపాల్ మైత్రీబంధాన్ని పటిష్టపరచేందుకు భారతదేశం తరఫున వచనబద్ధత ను శ్రీ న‌రేంద్ర మోదీ పునరుద్ఘాటించారు. వివిధ రంగాల లో ద్వైపాక్షిక సహకారం అంశం లో గణనీయమైనటువంటి పురోగతి చోటు చేసుకోవడం పట్ల నేతలు ఇరువురూ వారి సంతృప్తి ని వ్యక్తం చేస్తూ, ఇరు దేశాల మధ్య సంప్రదాయంగా కొనసాగుతూ వస్తున్నటువంటి సన్నిహిత, స్నేహ బంధాలను మరింతగా బలోపేతం చేసుకొనేందుకు వారి వచనబద్ధత ను పునరుద్ఘాటించారు. అలాగే, బహుళ పార్శ్వాల తో కూడినటువంటి ద్వైపాక్షిక సహకారాన్ని మరింత పటిష్టపరచుకొనే దిశ గా కృషి చేయాలన్న కట్టుబాటు ను కూడా వారు మరో మారు ప్రకటించారు.
శంఘాయి కోఆపరేశన్ ఆర్గనైజేశన్ సభ్యత్వ దేశాలన్నిటి మధ్య ‘‘మాస్ మీడియా రంగం లో సహకారం’’ అంశం పై ఒక ఒప్పందం పైన సంతకాలు చేసి, ఆ ఒప్పందాన్ని ధ్రువపరచటానికి గాను ఆమోదం తెలిపిన మంత్రిమండలి

శంఘాయి కోఆపరేశన్ ఆర్గనైజేశన్ లో సభ్యత్వం కలిగివున్న దేశాలు అన్నిటి మధ్య ‘‘మాస్ మీడియా రంగం లో సహకారం’’ అంశం పై ఒక ఒప్పందం పైన సంతకాలు చేసి, ఆ ఒప్పందాన్ని ధ్రువపరచటానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఒప్పందం పై 2019వ సంవత్సరం లో జూన్ నెల లో సంతకాలు అయ్యాయి. మాస్ మీడియా రంగం లో సంఘాల మధ్య పరస్పరం సమానమైనటువంటి, ప్రయోజనకరమైనటువంటి సహకారాన్ని ఈ ఒప్పందం ప్రోత్సహిస్తుంది. ప్రతి పక్షమూ ఆదాన ప్రదానం ఆధారం గా, కార్యకలాపాల కు వీలు కల్పిస్తూ, సమానత కు పెద్ద పీట వేయాలి. మాస్ మీడియా రంగం లో ఉత్తమ అభ్యాసాల ను పంచుకోవడానికి, ఆ రంగం లో కొత్త కొత్త ఆవిష్కరణల కు ఒక అవకాశాన్ని సభ్యత్వ దేశాల కు ఈ ఒప్పందం అందిస్తుంది. విశేషాంశాలు: సహకారాన్ని అందించుకొనే ప్రధాన రంగాలు ఈ కింది విధం గా ఉన్నాయి: i. ఆయా దేశాల ప్రజల జీవనం గురించిన జ్ఞ‌ానాన్ని మరింత ఎక్కువ గా అవగాహన చేసుకోవడం కోసం మాస్ మీడియా ద్వారా సమాచారాన్ని పరస్పరం వ్యాప్తి చేయడానికి- అది కూడా విస్తృత స్థాయి లో- వ్యాప్తి చేయడానికి గాను అనుకూలమైనటువంటి స్థితిగతుల ను నెలకొల్పడం; ii. ఆయా దేశాల మాస్ మీడియా తాలూకు సంపాదకీయ కార్యాలయాల మధ్య, అలాగే సంబంధిత మంత్రిత్వ శాఖ లు, మాస్ మీడియా రంగం లో పనిచేస్తున్న ఏజెన్సీ స్, సంస్థ ల మధ్య సహకారం. ఈ విధమైన సహకారానికి సంబంధించి ఏవైనా నిర్దిష్టమైన షరతుల ను గాని, నిర్దిష్టమైనటువంటి రూపాల ను గాని భాగస్వామ్య దేశాలు వాటికి అవే ఖరారు చేసుకోవలసి ఉంటుంది, అంతే కాదు, విడి గా ఒప్పందాల ను కుదుర్చుకోవలసి ఉంటుంది కూడా; iii. అందుబాటు లో ఉన్నటువంటి వృత్తిగత అనుభవాన్ని అధ్యయనం చేయడం కోసం దేశాల పత్రికారచయిత ల తాలూకు వృత్తిపరమైన సంఘాల మధ్య సమానమైనటువంటి, పరస్పర ప్రయోజనకరమైనటువంటి సహకారాన్ని పెంపొందించడం, దానితో పాటు మాస్ మీడియా రంగం లో సమావేశాల ను, చర్చాసభల ను, సభ లను నిర్వహించడం; iv. టెలివిజన్ కార్యక్రమాల ప్రసారం లో, రేడియో కార్యక్రమాల ప్రసారం లో సహాయపడటం, ఒక దేశం లోపలి ప్రాంతాలలోను, అవతలి పక్షం లోను చట్టబద్ధమైన వ్యాప్తి, సంపాదకీయ కార్యాలయాల తాలూకు సామగ్రి ని, సమాచారాన్ని- వాటి వ్యాప్తి ఒకవేళ అవతలి పక్షం దేశాల చట్ట నిబంధన ల ప్రకారం అనుమతించదగినవే అయిన పక్షం లో- చట్టబద్ధం గా ప్రసారం చేయడం; v. మాస్ మీడియా రంగం లో అనుభవాన్ని, నిపుణుల ను ఆదానం- ప్రదానం చేసుకోవడాన్ని ప్రోత్సహించడం, ప్రసార మాధ్యమ రంగ వృత్తినిపుణుల కు శిక్షణ ను ఇవ్వడం లో పరస్పర సహాయాన్ని సమకూర్చడం, ఈ రంగం లో కార్యకలాపాల ను నిర్వహిస్తున్నటువంటి సంస్థల కు, విజ్ఞాన శాస్త్రపరమైన పరిశోధన సంస్థల కు, విద్య సంస్థల కు మధ్య సహకారాన్ని పెంపొందించడం.
ఐర్లాండ్ ప్రధానికి అపురూపమైన బహుమతులు అందించిన భారత ప్రధాని నరేంద్ర మోదీ

ఐర్లాండ్ ప్రధాని శ్రీ ఎండా కెన్నీ కి ప్రధాని శ్రీ నరేంద్ర మోదీ పలు చారిత్రాత్మక, అపురూప బహుమతులను బహుకరించారు. ఎంతో కాలంగా భారతీయ పురావస్తు భాండాగారం ఆధీనంలో ఉన్న రాతప్రతులు ఈ బహుమతుల్లో ప్రధానమైనవి. గతంలో భారతదేశంలో పని చేసిన ఐర్లాండ్ అధికారులు శ్రీ థామస్ ఓల్దామ్ (1816-1878), శ్రీ జార్జ్ అబ్రహాం గ్రియర్ సన్ (1851-1941)లు భారతదేశానికి ఎనలేని సేవలు చేశారు. అందుకు గుర్తింపుగా వారికి చెందిన విలువైన రాతప్రతులను శ్రీ మోదీ తన పర్యటన సందర్భంగా ఐర్లాండ్ ప్రధానికి బహుకరించారు. శ్రీ థామస్ ఓల్దామ్ 1816లో డబ్లిన్ లో జన్మించారు. ఆయన్ను అప్పటి ప్రభుత్వం 1850లో జియాలజీ సర్వేయర్గా భారతదేశంలో నియమించింది. ఆయన ఆ సమయంలో బెంగాల్ ప్రభుత్వానికి సేవలందించారు. 1851 మార్చినెలలో ఛార్జి తీసుకున్న ఆయన ఆ తర్వాత ఎన్నో విధాలుగా ఈ రంగంలో నిరుపమానమైన కృషి చేశారు. అందుకే ఆయన మన దేశంలో ఛార్జి తీసుకున్న రోజును జియాలాజిక్ల్ సర్వే ఆఫ్ ఇండియా ఫౌండేషన్ డే గా జరుపుకుంటున్నాం. భారతదేశంలో నిక్షిప్తమైన బొగ్గు నిల్వలు ఏ ఏ ప్రదేశాల్లో ఉన్నాయో సూచించే మొట్టమొదటి శాస్త్రీయ మ్యాప్ ను ఆయనే తయారు చేశారు. ఆ తర్వాత ఆయన బొగ్గు తోపాటు ఇతర ఖనిజాల మ్యాపులను కూడా తయారు చేశారు. భారతదేశంలోని ఫాసిల్స్ (శిథిల జీవాలు) గురించి విస్తృతంగా పలు రచనలు చేశారు. ఇక శ్రీ జార్జ్ ఎ.గ్రియర్ సన్ విషయానికి వస్తే ఆయన ఐరిష్ దేశానికి చెందిన సివిల్ సర్వెంట్. ఆయన 1898లో మనదేశంలో పని చేయడం మొదలుపెట్టారు. భారతదేశ భాషల సర్వే ఆయన ఆధ్వర్యంలో కొనసాగింది. ఆయన ఆ కాలంలో ప్రసిద్ధి చెందిన ఫిలాలజిస్టు (భాషా చరిత్ర,విమర్శ, సాహిత్య అధ్యయన నిపుణుడు). ఈయన చేసిన సర్వే 1903నుంచి28 వరకు పలు దఫాలుగా ప్రచురితమైంది. గ్రియర్ సన్ చేసిన లింగ్విస్టిక్ సర్వే కారణంగానే ఇండో ఆర్యన్ భాషలకు చెందిన మొదటి శాస్త్రీయ టాక్సోనమీ ( జీవ జాతులకు చెందిన వర్గీకరణ) వెలుగులోకి వచ్చింది. ఈ టాక్సోనమీలోనే హిందీ, ఉర్దూ ఇంకా ఇతర ఇండో ఆర్యన్ భాషల వ్యక్తీకరణకు సంబంధించిన వివిధ రూపాలున్నాయి. హిందీ భాష పశ్చిమ, తూర్పు మాండలిక విబాగాలుగా విడగొట్టడానికి గ్రియర్ సన్ వర్గీకరణ ఉపయోగపడింది. డబ్లిన్ కాలేజీలో గణితవిద్యార్థిగా ఉంటూనే గ్రియర్ సన్ సంస్కృతం,హిందీభాషల్లో పట్టు సంపాదించి పలు బహుమతులు గెలుచుకున్నారు. 1873 అక్టోబర్లో బెంగాల్కు వెళ్లారు. అక్కడ ప్రభుత్వ అధికారిగా తన బాధ్యతలను నిర్వహిస్తూనే ఎక్కువ సమయాన్ని భాషా పరిశోధనకు కేటాయించారు. మాండలికాలు, ఉప మాండలికాలకు సంబంధించి ఆయన వెలువరించిన పుస్తకాలలో సెవన్ గ్రామర్స్ ఆఫ్ ది డయలెక్ట్స్ అండ్ సబ్ డైలక్స్ట్ ఆఫ్ బీహారీ లాంగ్వేజ్ (1883-87), బీహార్ పీసెంట్ లైఫ్ (బీహార్ రైతు జీవితం..1885)లు ముఖ్యమైనవి. బీహార్ రైతు జీవతం పుస్తకం ఆ కాలనికి చెందిన భాషాపరమైన సమాచారాన్నిఅందించడంతో పాటు అప్పటి వ్యవసాయ పద్ధతులు,నమ్మకాలపై విలువైన విషయాలను చరిత్రకు అందించింది. 1994లో భారత ప్రభుత్వం ఆయన పేరుమీద ఒక అవార్డును నెలకొల్పి హిందీ భాష అభివృద్ధికి కృషి చేసిన విదేశీయులను సత్కరిస్తోంది. . ఈ ఇద్దరు సుప్రసిద్దులైన ఐర్లాండ్ అధికారులకు చెందిన విలువైన రాతప్రతులతోపాటు మరికొన్ని విలువైన వస్తువులను ప్రధాని శ్రీ మోదీ ఐర్లాండ్ ప్రధానికి బహుకరించారు. భారతీయ చేతి వృత్తి కళాకారులు వెండి, పాలరాతి, ఇసుకరాళ్లతో తయారుచేసిన కళాఖండాన్ని ఆయనకు బహుకరించారు. ఈ కళాఖండం ఐర్లాండ్ నేషనల్ ఎంబ్లమ్కు సింబల్ గా తయారైన కళాఖండం.
క‌ర్నాట‌క లోని కొన్ని ప్రాంతాల‌లో వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రి తో మాట్లాడిన ప్ర‌ధాన మంత్రి

క‌ర్నాట‌క లోని కొన్ని ప్రాంతాల లో వ‌ర‌ద ప‌రిస్థితి పై ప్ర‌ధాన మంత్రి శ్రీ న‌రేంద్ర మోదీ ఆ రాష్ట్ర ముఖ్య‌మంత్రి శ్రీ హెచ్‌.డి. కుమార‌స్వామి తో మాట్లాడారు. “క‌ర్నాట‌క లోని కొన్ని ప్రాంతాల‌లో త‌లెత్తిన వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రి శ్రీ హెచ్‌.డి. కుమార‌స్వామి గారి తో మాట్లాడాను. రక్షణ, స‌హాయ‌క కార్య‌క‌లాపాల లో సాధ్య‌మైనంత వ‌ర‌కు అన్ని ర‌కాలుగాను స‌హాయాన్ని అందిస్తామ‌ని తెలియ‌జేశాను. వ‌ర‌ద ప్రభావిత ప్రాంతాల‌లో ప్ర‌జ‌ల ర‌క్ష‌ణ మ‌రియు అభ్యున్న‌తి ల కోసం ఆ ఈశ్వ‌రుడిని ప్రార్థిస్తున్నాను” అని ప్ర‌ధాన మంత్రి తెలిపారు.
అసమ్ లో 2022 వ సంవత్సరం లో దొంగతనం గా వేటాడిన ఘటన లు ఏవీ నమోదు కాకపోవడం తో, ఖడ్గ మృగాల సంరక్షణ దిశ లో ప్రజలు చేస్తున్న ప్రయాసల ను కొనియాడిన ప్రధాన మంత్రి

అసమ్ లో 2022వ సంవత్సరం లో వన్య మృగాల ను దొంగతనం గా వేటాడినటువంటి సంఘటన లు ఏవీ జరగలేదని తన దృష్టి కి వచ్చిన తరువాత, ఖడ్గ మృగాల సంరక్షణ దిశ లో చేసిన ప్రయాసల కు గాను ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. అసమ్ ముఖ్యమంత్రి శ్రీ హిమంత బిశ్వ శర్మ చేసిన ఒక ట్వీట్ ను ప్రధాన మంత్రి వెల్లడి చేస్తూ తాను ఒక ట్వీట్ లో – ‘‘ఇది ఒక బలే మంచిదైనటువంటి కబురు. ఖడ్గ మృగాల ను పరిరక్షించడం కోసం రాబోయే కాలం లో ఏదైనా అపాయకరమైన స్థితి తలెత్తకుండా ముందుగానే తగిన జాగ్రత చర్యల ను తీసుకొని అసమ్ ప్రజలు అందించిన మార్గదర్శకత్వానికి గాను వారికి ఇవే ప్రశంస లు.’’ అని పేర్కొన్నారు.
నవ సంవత్సరం సందర్భం లో ప్రజల కుశుభాకాంక్షలు తెలిపిన ప్రధాన మంత్రి

మంగళప్రదమైనటువంటి నవ సంవత్సరాన్ని పురస్కరించుకొని ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. విక్రమ్ సంవత్ 2079 ప్రతి ఒక్కరి జీవనం లో కొత్త ఉత్సాహాన్ని మరియు నూతన అభినివేశాన్ని తీసుకురావాలిగాక అని ఆయన అభిలషించారు. ప్రధాన మంత్రి ఒక ట్వీట్ లో – ‘‘మీకందరికి ఇవే నవ సంవత్సర శుభకామన లు. విక్రమ్ సంవత్ 2079 అందరి జీవనం లో కొత్త ఉత్సాహాన్ని మరియు కొత్త అభినివేశాన్ని తీసుకురావాలిగాక.’’ అని పేర్కొన్నారు.
ఇంటర్ నేషనల్ కాంటినెంటల్ సైంటిఫిక్ డ్రిల్లింగ్ ప్రోగ్రామ్ లో భారతదేశ సభ్యత్యానికి మంత్రిమండలి ఆమోదం

ఇంటర్ నేషనల్ కాంటినెంటల్ సైంటిఫిక్ డ్రిల్లింగ్ ప్రోగ్రామ్ (ఐ సి డి పి) లో భారతదేశం సభ్యత్వానికి కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. జర్మనీకి చెందిన భూగోళ శాస్త్రాల పరిశోధనా సంస్థ హెల్మ్హోల్ట్జ్ సెంటర్ పొట్స్ డామ్ జి ఎఫ్ జెడ్ తో ఎమ్ ఒ యు కుదుర్చుకోవడం ద్వారా ఈ సభ్యత్వం లభిస్తుంది. ఈ సంస్థ జర్మనీ దేశంలోని బ్రాండెన్ బర్గ్ కు చెందిన పబ్లిక్ లా ఫౌండేషన్. దీనికి జర్మనీ ప్రభుత్వం నిధులు సమకూరుస్తున్నది. ఐ సి డి పి లో ఈ సభ్యత్వం కాల పరిమితి ఐదు సంవత్సరాలు. ఈ సభ్యత్వం కారణంగా ఈ రంగంలో అంతర్జాతీయ స్థాయిలో పేరుగల నిపుణుల సాయంతో భారతదేశంలోని కోయ్నా క్షేత్రంలో డీప్ డ్రిల్లింగ్ కార్యక్రమాలను చేపట్టవచ్చు. ఐ సి డి పి ప్యానెల్స్లో భారతదేశ నిపుణులకు చోటు దక్కుతుంది. ఎగ్జిక్యూటివ్ కమిటీ, అసెంబ్లీ ఆఫ్ గవర్నర్స్ అనేవి ఈ రెండు ప్యానెళ్లు. భారతదేశ భూ శాస్త్రాల మంత్రిత్వ శాఖ చేపట్టే కోయ్ నా సైంటిఫిక్ డీప్ డ్రిల్లింగ్ ప్రాజెక్ట్ నిర్వహణకు సాంకేతిక, నిర్వహణపరమైన సహకారాన్ని ఐ సి డి పి అందిస్తుంది. కీలకమైన శాస్త్ర విభాగాల్లో మానవ వనరుల శిక్షణకు సహకరిస్తుంది. ఐ సి డి పిలో సభ్యత్వం కారణంగా భారతదేశానికి చెందిన శాస్త్రవేత్తలు, ఇంజినీర్లు వారి ప్రతిపాదనలను ఐ సి డి పి కి సమర్పించవచ్చు. ఐ సి డి పి నిధులందించే వర్క్ షాపులలో, డ్రిల్లింగ్ ప్రాజెక్టులలో పాల్గొనవచ్చు. ఐ సి డి పి ప్రాజెక్టుల ద్వారా వచ్చే సమాచారాన్ని తెలుసుకోవచ్చు. భూకంపాలను అవగాహన చేసుకోవడానికి మార్గం సుగమం అవుతుంది.
ఉత్తర ప్రదేశ్ లోని బరేలీ లో బస్సు ప్రమాద ఘటనలో ప్రాణ నష్టం వాటిల్లడం పట్ల సానుభూతి వ్యక్తం చేసిన ప్రధాన మంత్రి; ప్రమాద బాధితులకు అనుగ్రహపూర్వక చెల్లింపునకు సంబంధించి ప్రకటన

ప్రధాన మంత్రి శ్రీ నరేంద్ర మోదీ ఉత్తర ప్రదేశ్ లోని బరేలీ లో సంభవించిన బస్సు ప్రమాద ఘటనలో ప్రాణ నష్టం జరగడం పట్ల సంతాపం వ్యక్తం చేశారు. ‘‘ఉత్తర ప్రదేశ్ లోని బరేలీలో జరిగిన బస్సు ప్రమాద ఘటన హృద‌య‌విదారకమైన ఘటన. ఈ ఘటనలో ప్రాణాలు కోల్పోయిన వారికి నా సంతాపం వ్యక్తం చేస్తున్నాను. ఈ ఘటనలో గాయపడ్డ వారు సాధ్యమైనంత త్వరగా కోలుకోవాలని నేను ఆ ఈశ్వరుడిని ప్రార్థిస్తున్నాను’’ అని ప్రధాన మంత్రి అన్నారు. ప్రమాదంలో చనిపోయిన వారి రక్త సంబంధికులకు పిఎమ్ఎన్ఆర్ఎఫ్ నుండి రూ.2 లక్షలు, తీవ్రంగా గాయపడిన వారికి రూ.50,000 వంతున అనుగ్రహపూర్వక చెల్లింపు ఉంటుందని ప్రధాన మంత్రి ప్రకటించారు.
కర్ణాటక లింగాయత్ ఎడ్యుకేషన్ సొసైటీ శతాబ్ది ఉత్సవాలకు హాజరైన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఈ రోజు కర్ణాటక లింగాయత్ ఎడ్యుకేషన్ సొసైటీ శతాబ్ది ఉత్సవాలను పురస్కరించుకొని బెళగావి లో ఏర్పాటు చేసిన ఒక కార్యక్రమానికి హాజరయ్యారు. ఈ సందర్భంగా ప్రధాన మంత్రి మాట్లాడుతూ, 21వ శతాబ్దంలో యువత భారతదేశాన్ని నూతన శిఖరాలకు తీసుకువెళ్తుందన్నారు. ఇందుకోసం మనకు నైపుణ్యం కలిగిన యువతీయువకులు అసరం, అలాగే పరిశోధన, నవకల్పన కూడా మనకు కీలకమే అని ఆయన చెప్పారు. నిష్కపట పౌరులను కేంద్ర ప్రభుత్వం ఎన్నడూ కష్టపెట్టదని అదే సమయంలో తప్పు చేసిన వారికి శిక్ష పడేటట్లు చూస్తుందని ప్రధాన మంత్రి చెప్పారు.
పారాలింపిక్స్ బ్యాడ్మింటన్ స్వర్ణ పతక విజేత కృష్ణా నాగర్‌కు ప్రధాని అభినందన

టోక్యోలో జరుగుతున్న పారాలింపిక్స్ క్రీడల్లో స్వర్ణ పతకం సాధించిన భారత బ్యాడ్మింటన్ క్రీడాకారుడు కృష్ణా నాగర్‌ను ప్రధానమంత్రి శ్రీ నరేంద్ర మోదీ అభినందించారు. ఈ మేరకు ఒక ట్వీట్ ద్వారా ఇచ్చిన సందేశంలో- ‘‘టోక్యో #పారాలింపిక్స్ క్రీడల్లో మన బ్యాడ్మింటన్ ఆటగాళ్ల అత్యుత్తమ ప్రతిభను చూసి నాకెంతో సంతోషం కలుగుతోంది. ముఖ్యంగా మన @కృష్ణానాగర్99 అద్భుత విజయం ప్రతి భారతీయుని వదనంలో ఆనందపు వెలుగులు నింపింది. స్వర్ణ పతకం కైవసం చేసుకున్నందుకు అతనికి నా అభినందనలు. మునుముందు కూడా అతడు ఎన్నో విజయాలు సాధించాలని ఆశిస్తూ శుభాకాంక్షలు తెలియజేస్తున్నాను. #Praise4Para’’ అని ఆయన పేర్కొన్నారు.
చత్తీస్గఢ్ రాష్ట్రం లోని బీజాపుర్,దంతెవాడమరియు సుక్మా జిల్లాల కు చెందిన మారుమూల ప్రాంతాల లో ఒక రిక్రూట్ మెంట్ ర్యాలీద్వారా సిఆర్ పిఎఫ్ లో కానిస్టేబుల్స్ గా స్థానిక ఆదివాసీ యువత ను భర్తీ చేయడంకోసం కానిస్టేబుల్ ఉద్యోగ విద్యార్హత లో సడలింపున కు ఆమోదం తెలిపిన మంత్రిమండలి

దక్షిణ చత్తీస్ గఢ్ లో బీజాపుర్, దంతెవాడ మరియు సుక్ మా జిల్లా ల నుంచి సిఆర్ పిఎఫ్ లో కానిస్టేబుల్ (సాధారణ విధి) పోస్టు లకు గాను 400 మంది అభ్యర్థుల నియామకాని కై అవసరమైన కనీస విద్యార్హత ను 10వ తరగతి ఉత్తీర్ణత స్థాయి నుంచి 8వ తరగతి కి సడలించాలని దేశీయ వ్యవహారాల మంత్రిత్వ శాఖ చేసిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ మూడు జిల్లాల లోని మారుమూల ప్రాంతాల లో జరిగే ఈ ర్యాలీ కోసం స్థానిక వార్తా పత్రికల లో ప్రకటన ను ఇవ్వడం తో పాటు గా విస్తృత ప్రచారానికి గాను అన్ని మార్గాల ను సిఆర్ పిఎఫ్ అనుసరించి, తదనంతరం కొత్త గా చేర్చుకొన్న ఈ శిక్షణార్థుల కు అర్హత నిర్ణక్ష్ కాలం లో లాంఛనం గా విద్య ను బోధించనుంది. చత్తీస్ గఢ్ రాష్ట్రం లోని బీజాపుర్, దంతెవాడ, ఇంకా సుక్మా.. ఈ మూడు జిల్లాల మారుమూల ప్రాంతాల నుంచి 400 మంది ఆదివాసీ యువత ఉద్యోగ అవకాశాల ను దక్కించుకోనున్నారు. నియామకం కోసం ఉద్దేశించిన శారీరిక ప్రమాణాల లో దేశీయ వ్యవహారాల మంత్రిత్వ శాఖ సముచిత సడలింపు ను కూడా ఇవ్వనుంది. సిఆర్ పిఎఫ్ అనేది కేంద్రీయ సాయుధ రక్షక భట బలగాల లో ఒకటి గా ఉంది. మౌలికం గా ఇది చట్టం మరియు వ్యవస్థ యొక్క నిర్వహణ వంటి కర్తవ్యాల ను పాలించడం తో పాటు గా, చొరబాటు ను నిరోధించడం మరియు ఆంతరంగిక భద్రత ను సంబాళించడం చేస్తుంది. ప్రతిపాదిత వ్యవహారం లో, సిఆర్ పిఎఫ్ 400 మంది స్థానిక ఆదివాసీ యువత ను ఛత్తీస్ గఢ్ లో సాపేక్షం గా వెనుబడిన ప్రాంతాల నుంచి కానిస్టేబుల్స్ (సాధారణ విధి) ఉద్యోగాల లోకి భర్తీ చేసుకోవాలనుకొంది. వారి ని నిర్దేశిత కనీస విద్యార్హత అయినటువంటి 10వ తరగతి లో ఉత్తీర్ణత సాధించిన తరువాతనే సర్వీసు లో ఖాయపరచడం జరుగుతుంది. తద్వారా ఈ అభ్యర్థుల కు అర్హత నిర్ణయ కాలం లో లాంఛనప్రాయమైన విద్య ను బోధించడం తో పాటుగా అధ్యయన సామగ్రి ని, పుస్తకాల ను మరియు కోచింగ్ సంబంధి సహాయాన్ని అందించడం వంటి సాధ్యమైన అన్ని విధాలు గాను సమర్థన ను ఇవ్వడం జరుగుతుంది. కొత్త గా భర్తీ అయిన వారు నిర్ణీత విద్యార్హత ను సాధఇంచడం కోసం అవసరమైతే, అర్హత నిర్ణయ కాలాన్ని తగిన మేర కుపొడిగించేందుకూ అవకాశం ఉంది. వారు 10వ తరగతి పరీక్ష కు హాజరు అయ్యేలా, వారి ని కేంద్ర ప్రభుత్వం/రాష్ట్ర ప్రభుత్వాల గుర్తింపు పొందినటువంటి నేశనల్ ఇన్స్ టిట్యూట్ ఆఫ్ ఓపెన్ స్కూల్స్ లో నమోదు చేయడం జరుగుతుంది. సిఆర్ పిఎఫ్ 2016-2017 లో ఛత్తీస్ గఢ్ లోని బీజాపుర్, దంతెవాడ, నారాయణపుర్, ఇంకా సుక్ మా.. ఈ నాలుగు జిల్లాల నుంచి షెడ్యూల్డు తెగ కు చెందిన అభ్యర్థుల ను భర్తీ చేసుకోవడం ద్వారా ఒక బస్తరియా పటాలాన్ని ఏర్పాటు చేసింది. ఏమైనా, అది ఆశించినటువంటి ఫలితాల ను ఇవ్వలేక పోయింది. ఎందుకంటే ఈ మారుమూల ప్రాంతాల కు చెందిన స్థానిక యువత అవసరమైన విద్యార్హత ను, అంటే ఇక్కడ 10వ తరగతి లో ఉత్తీర్ణత ను, సాధించలేకపోవడం వల్ల నియామక ప్రక్రియ లో పోటీ పడలేకపోయారు.
ఆదాయపు ప‌న్నుల ఎగ‌వేత నివార‌ణ‌కు ఉద్దేశించిన భార‌త్ – కువైట్  ఒప్పందం స‌వ‌ర‌ణ‌కు ఆమోదం

భార‌త్ – కువైట్ ల మ‌ధ్య ద్వంద్వ పన్ను విధానం నివార‌ణ‌కు, ఆదాయ‌పు ప‌న్నుల‌కు సంబంధించి ఎగ‌వేత‌ల నిరోధానికి కుదిరిన ఒప్పందం ప్రాథ‌మిక ప‌త్రంలో (ప్రొటోకాల్‌) స‌వ‌ర‌ణ‌లు చేయాల‌న్న ప్ర‌తిపాద‌న‌కు కేంద్ర కేబినెట్ ఆమోదం తెలిపింది. ఈరోజు ప్ర‌ధాని న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశంలో ఈ మేర‌కు నిర్ణ‌యించారు. ఈ ఒప్పంద ప్రాథ‌మిక ప‌త్రం (ప్రొటోకాల్‌) ప‌న్ను విష‌యాల‌కు సంబంధించిన స‌మాచారాన్ని స‌మ‌ర్థంగా ఇచ్చిపుచ్చుకోవ‌డానికి ఉద్దేశించిన అంత‌ర్జాతీయ ప్ర‌మాణాల‌కు ధీటుగా రూపొందింది. బ్యాంకుల‌కు సంబంధించిన స‌మాచారం, దేశీయ ప‌న్నువ‌డ్డీ లంకె లేని స‌మాచారం వంటివ‌న్నీ దీని ప‌రిధిలోకి వ‌స్తాయి. భార‌త్ లో నివాస‌మున్న వ్య‌క్తికి సంబంధించిన స‌మాచారాన్ని కువైట్ నుంచి అందుకొని దానిని ఇత‌ర లా ఎన్ ఫోర్స్‌మెంట్ ఏజెన్సీల‌కు ఇచ్చిపుచ్చుకోవ‌డానికి ఈ ప్రోటోకాల్ వ‌ల్ల ఇరు ప‌క్షాల‌కు వీలు ఏర్ప‌డుతుంది. అలాగే అవ‌త‌లి ప‌క్షం నుంచి కూడా ఇటువంటి స‌మాచారాన్నే పొంద‌వ‌చ్చు.
క‌న్స్యూమర్ ప్రొట‌ెక్ష‌న్ అండ్ లీగ‌ల్ మెట్రాల‌జీ రంగం లో మారిష‌స్ తో ఎంఒయు కు ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం వినియోగ‌దారు ప‌రిర‌క్ష‌ణ మ‌రియు న్యాయ‌బ‌ద్ధ‌మైన తూనిక‌లు, కొల‌త‌ల కు సంబంధించిన శాస్త్రం అంశాల లో భార‌త‌దేశాని కి మ‌రియు మారిష‌స్ కు మ‌ధ్య అవ‌గాహ‌న పూర్వ‌క ఒప్పందాని కి ఆమోదం తెలిపింది. ప్ర‌యోజ‌నాలు: ఈ ఎంఒయు ఇరు దేశాల ద్వైపాక్షిక సంబంధాల‌ కు ప్ర‌యోజ‌న‌కారి గా ఉంటుంది. ఇది వినియోగదారు ప‌రిర‌క్ష‌ణ రంగం లో స‌హ‌కారాన్ని విస్తృతం చేయ‌డం లో దోహ‌ద‌ప‌డుతుంది. సంబంధిత స‌మాచారాన్ని ఇచ్చిపుచ్చుకొనేందుకు ఒక సంస్థాగ‌త యంత్రాంగాన్ని స‌మ‌కూర్చ‌డంతో పాటు ఉభ‌య దేశాల లో చోటు చేసుకొనే ప‌రిణామాల నుండి ప‌ర‌స్ప‌రం లాభాల ను పొందేందుకు కూడా వీలు క‌ల్పిస్తుంది. క‌న్స్యూమర్ ప్రొట‌ెక్ష‌న్ అండ్ లీగ‌ల్ మెట్రాల‌జీ రంగాల లో త‌ప్పుదారి ప‌ట్టించే ప్ర‌క‌ట‌న‌, టెలి మార్కెటింగ్‌, బ‌హుళ అంచె లతో కూడిన మార్కెటింగ్‌, ఇ-కామ‌ర్స్ ల వంటి నూత‌న స‌వాళ్ళ ను ఎదుర్కొనేందుకు ఒక సమ్మిళిత చర్యలకు, సుస్థిర‌ చర్యలకు, హుషారైన చ‌ర్య‌ల కు ఊతాన్ని అందిస్తుంది కూడాను. జాతీయ మ‌రియు అంత‌ర్జాతీయ ప్ర‌మాణాలను అన్వేషించేందుకు, త‌ద్వారా న‌వీన స‌వాళ్ళ‌ను ప‌రిష్క‌రించ‌డం లో తోడ్ప‌డే కొత్త రంగాల తాలూకు ప్రావీణ్యాన్ని అభివృద్ధి ప‌ర‌చుకొనేందుకూ ఇది సాయ‌ప‌డుతుంది. అంతేకాక‌, స‌మాచారాన్ని, ఇంకా శిక్ష‌ణ కార్య‌క్ర‌మాల‌ను క్ర‌మం త‌ప్ప‌క ఇచ్చిపుచ్చుకోవ‌డం వ‌ల్ల వినియోగ‌దారు హ‌క్కుల‌పై జ‌రిగే దాడుల‌తో పోరాడ‌డానికి మ‌రియు సుప‌రిపాల‌న‌కు సంబంధించిన ప్రావీణ్యం స‌మ‌కూరేట‌ట్లు గా ఇది చూస్తుంది.
ప్ర‌ధాన మంత్రి శ్రీ నరేంద్ర మోదీ జ‌పాన్ కు బయలుదేరి వెళ్లే కన్నా ముందు విడుదల చేసిన ప్రకటన

నేను 2016 నవంబరు 10-12 తేదీల మధ్య జపాన్ లో పర్యటించనున్నాను. జపాన్ తో మన భాగస్వామ్యం ఒక ప్రత్యేక వ్యూహాత్మకతను, ప్రపంచ భాగస్వామ్యాన్ని సంతరించుకొన్నది. బౌద్ధ వార‌స‌త్వాన్ని, ప్ర‌జాస్వామ్య విలువ‌లు, దాపరికానికి తావు లేని, సమ్మిళిత, నియమాలపై ఆధారపడిన ప్ర‌పంచ వ్యవస్థ దిశగా పాటుప‌డడం కోసం భారతదేశం, జ‌పాన్‌ లు పనిచేస్తాయి. ఇవాళ భార‌త దేశంలో అతి పెద్ద పెట్టుబ‌డిదారులలో జ‌పాన్ ఒక‌టిగా ఉంది. అనేక జ‌పాన్ కంపెనీల పేర్లు భార‌తదేశంలో ఇంటింటా విన‌పడ‌తాయి. ఈ కంపెనీలు అనేక ద‌శాబ్దాలుగా భార‌తదేశ ఆర్థిక వ్య‌వ‌స్థ‌ను బ‌లోపేతం చేయ‌డానికి కంకణం కట్టుకొన్నాయి. ఈసారి ప‌ర్య‌ట‌న సంద‌ర్భంగా టోక్యోలో భార‌తదేశం, జ‌పాన్ లకు చెందిన ప్ర‌ముఖ వ్యాపారవేత్త‌ల‌ను నేను కలుసుకొని మన వ్యాపారం మరియు పెట్టుబడుల సంబంధాలను పటిష్టపరచుకొనేందుకు ఉన్న మార్గాలను అన్వేషించడం కోసం లోతైన చర్చ చేపట్టబోతున్నాను. ఈ ప‌ర్య‌ట‌నలో భాగంగా చ‌క్ర‌వ‌ర్తి గారితో భేటీ అయ్యే అవకాశం కూడా నాకు దక్కనున్నది. నవంబర్ 11వ తేదీన టోక్యోలో ప్ర‌ధాని శ్రీ శింజో అబేతో సమావేశమైనప్పుడు మ‌న ద్వైపాక్షిక సంబంధాల‌ పూర్తి వర్ణ పటాన్ని స‌మీక్షించడం కోసం నేను ఎదురుచూస్తున్నాను. నవంబర్ 12 నాడు ప్ర‌ధాని శ్రీ అబేతో క‌లిసి కోబె కు షింక‌న్‌ సెన్‌ లో ప్రయాణించనున్నాను. (ముంబయ్- అహమ్మదాబాద్ హై స్పీడ్ రైల్వే కు షింకన్ సెన్ సాంకేతిక‌ విజ్ఞానాన్నే మోహరించనున్నారు. మేమిరువురమూ కవాసాకి హెవీ ఇండస్ట్రీస్ సముదాయాన్ని కూడా సందర్శించనున్నాము. అక్కడ హై స్పీడ్ రైళ్ల‌ను త‌యారు చేస్తుంటారు. భార‌తదేశం, జ‌పాన్‌ ల మ‌ధ్య హై స్పీడ్ రైళ్ల‌ విషయమై ఏర్పడిన స‌హ‌కారం మ‌న స‌హ‌కారానికి ఉన్న శక్తి కి ఒక చక్కని ఉదాహరణ. ఇది మన వ్యాపారం మరియు పెట్టుబడి బంధాన్ని ఉత్తేజితం చేయడమే కాదు, భార‌తదేశంలో నైపుణ్యం అవసరమయ్యే ఉద్యోగాల‌ను సృష్టించడంతో పాటు మన మౌలిక స‌దుపాయాల‌ను మెరుగుపరుస్తుంది; ఇంకా మన ‘మేక్ ఇన్ ఇండియా’ ఉద్యమానికి ద‌న్నుగా కూడా నిలుస్తుంది.
శ్రీ మ‌ద‌న్ లాల్ ఖురానా మృతి కి సంతాపం తెలిపిన ప్ర‌ధాన‌ మంత్రి

ఢిల్లీ మాజీ ముఖ్య‌మంత్రి శ్రీ మ‌ద‌న్ లాల్ ఖురానా మృతి పట్ల ప్ర‌ధాన‌ మంత్రి శ్రీ న‌రేంద్ర‌ మోదీ సంతాపాన్ని వ్యక్తం చేశారు. ‘‘ శ్రీ మ‌ద‌న్ లాల్ ఖురానా గారి మ‌ర‌ణం న‌న్ను క‌ల‌చివేసింది. ఢిల్లీ యొక్క పురోగ‌తి కి గాను, ప్ర‌త్యేకించి చ‌క్క‌ని మౌలిక వ‌స‌తులను క‌ల్పించ‌డానికి గాను ఆయ‌న అవిశ్రాంతంగా కృషి చేశారు. అటు ఢిల్లీ ప్ర‌భుత్వం లో, ఇటు కేంద్రంలో ప్ర‌జ‌ల‌ తో స్నేహ పూర్వ‌కంగా ఉన్న ప‌రిపాల‌కుడుగా, శ్ర‌మించి ప‌ని చేసే వాడు గా ఆయ‌న సుప్ర‌సిద్ధుడు” అని ఆయ‌న ప్రధాన మంత్రి తన సందేశం లో పేర్కొన్నారు. ఢిల్లీ లో బిజెపి ని ప‌టిష్ఠం చేయ‌డానికి శ్రీ మ‌ద‌న్ లాల్ ఖురానా గారు చేసిన కృషి ని మనం ఎప్ప‌టికీ స్మరించుకొంటాం. దేశ విభ‌జ‌న అనంతరం ఢిల్లీ లో శ‌ర‌ణార్థుల‌కు ఆయన అపార‌మైన సేవ‌లను అందించారు. ఆయ‌న కుటుంబానికి, మ‌ద్ద‌తుదారుల‌కు నేను ప్ర‌గాఢమైన సానుభూతి ని మరియు సంఘీభావాన్ని వ్యక్తం చేస్తున్నాను’’ అని కూడా ప్ర‌ధాన‌ మంత్రి అన్నారు.
నౌకా దళ దినోత్సవం నాడు భారతీయ నౌకా దళాని కి వందనమాచరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న నౌకా దళ దినాన్ని పురస్కరించుకొని భారతీయ నౌకా దళ సిబ్బంది కి వందనం ఆచరించారు. ‘‘నౌకా దళ దినం నాడు మనం సాహసులైన మన నౌకా దళ సిబ్బంది కి వందనమాచరిద్దాదము. వారి యొక్క విలువైన సేవ మరియు త్యాగం మన దేశాన్ని శక్తివంతమైంది గాను మరియు భద్రమైంది గాను మార్చివేశాయి’’ అని ఒక సందేశం లో ప్రధాన మంత్రి పేర్కొన్నారు.
‘వాగీశ శాస్త్రి’ గాపేరు తెచ్చుకొన్న సంస్కృత వ్యాకరణ పండితుడు ఆచార్య  భగీరథ్ ప్రసాద్ త్రిపాఠీకన్నుమూత పట్ల సంతాపం తెలిపిన ప్రధాన మంత్రి

సంస్కృత వ్యాకరణ పండితుడు ప్రొఫెసర్ భగీరథ్ ప్రసాద్ త్రిపాఠీ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ‘వాగీశ శాస్త్రి’ గా ప్రొఫెసర్ భగీరథ్ ప్రసాద్ త్రిపాఠీ ప్రసిద్ధిగన్నారు. ప్రధాన మంత్రి ఒక ట్వీట్ లో – ‘‘ఆచార్య భాగీరథ్ ప్రసాద్ త్రిపాఠీ ‘వాగీశ శాస్త్రి’ గారు ఆధునిక విజ్ఞానశాస్త్ర రీతుల ను ఉపయోగించుకొంటూ యువతీ యువకుల లో సంస్కృతాని కి మరింత గా ఆదరణ లభించేటట్లు చూడడాని కి అమూల్యమైనటువంటి తోడ్పాటు ను అందించారు. ఆయన అత్యంత జ్ఞాని యే కాక విద్వాన్ కూడా ను. ఆయన మరణం తో దు:ఖిస్తున్నాను. ఆయన కుటుంబాని కి మరియు ఆయన స్నేహితుల కు ఇదే నా సంతాపం. ఓం శాంతి.’’ అని పేర్కొన్నారు.
రాయ్ సీనా డైలాగ్ 2022 ప్రారంభ సమావేశానికి హాజరైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న జరిగిన రాయ్ సీనా డైలాగ్ 2022 ప్రారంభ సమావేశానికి హాజరయ్యారు. ఈ సందర్భం లో యూరోపియన్ కమిశన్ అధ్యక్షురాలు ఉర్సులా వాన్ డేర్ లేయెన్ గారు ప్రధానోపన్యాసం చేశారు. ప్రధాన మంత్రి ఒక ట్వీట్ లో – ‘‘ నేటి సాయంత్రం జరిగినటువంటి #Raisina2022 ప్రారంభ సమావేశాని కి హాజరు అయ్యాను. @raisinadialogue ’’ అని పేర్కొన్నారు.
లిస్బ‌న్ లోని చంపలిమాద్ ఫౌండేష‌న్ ను సంద‌ర్శించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ, ప్ర‌ధాని శ్రీ అంటోనియో కోస్టా ఇద్ద‌రూ క‌లిసి లిస్బ‌న్ లోని చంపలిమాద్ ఫౌండేష‌న్ ను సంద‌ర్శించారు. చంపాలిమాద్ ఫౌండేష‌న్ అనేది ప్రైవేటు రంగంలో ఏర్పాటైన బ‌యో మెడిక‌ల్ ప‌రిశోధ‌నల కేంద్రం. కేన్స‌ర్ వ్యాధి చికిత్స‌లో ఈ సంస్థ అత్యున్న‌త‌మైన సేవ‌లు అందిస్తోంది. కేన్స‌ర్ వ్యాధి ప‌రిశోధ‌న‌కు విశిష్ట‌మైన స‌హ‌కారం అందిస్తోంది. ఆరోగ్య భ‌ద్ర‌త సాధ‌న‌కు స‌మ‌గ్ర‌మైన విధానాన్ని అందిస్తోంది. ప్రకృతితో సామీప్య‌ం క‌లిగిన ఆరోగ్య‌క‌రమైనటువంటి వాతావ‌ర‌ణంలో ప‌రిశోధ‌న‌, నూత‌న అంశాల ఆవిష్క‌ర‌ణ‌ల‌తో రోజువారీ చికిత్స‌ల‌ను క‌ల‌గ‌లిపి ప్ర‌గ‌తిని సాధించే విధానం ఇది. భార‌త‌దేశానికి చెందిన ప్ర‌ఖ్యాత భ‌వ‌న నిర్మాణ నిపుణుడు శ్రీ చార్లెస్ కొరియా ఈ కేంద్రానికి రూప‌క‌ల్ప‌న చేశారు. దీని తోట‌లో నుండి చూస్తే నదితో పాటు స‌ముద్రం క‌నిపిస్తుంది. కావ‌ల‌సినంత సూర్య‌రశ్మి ల‌భిస్తుంది. భార‌త‌దేశం, పోర్చుగ‌ల్ ప‌ర‌స్ప‌ర‌ స‌హ‌కారానికి సంబంధించిన ప‌లు అంశాల‌ను ఈ కేంద్ర ప్ర‌తిబింబిస్తోంది. ప్ర‌ధాన మంత్రి శ్రీ న‌రేంద్ర మోదీ త‌ర‌చుగా ప్ర‌స్తావిస్తున్న అంశం స‌మ‌గ్ర‌మైన ఆరోగ్య విధానం. దీనికి అనుగుణంగా కేన్స‌ర్ చికిత్స‌, ప‌రిశోధ‌న‌ల‌ కోసం ఏర్పాటు చేసిన సంస్థ ఇది. ఇక్క‌డ కేన్స‌ర్ రోగుల‌కు విభిన్న‌మైన విధానంలో చికిత్స ల‌భిస్తుంది. వీరు ప్ర‌కృతితో బంధం క‌లిగివుంటారు. అదే స‌మయంలో వారికి కెమోథెర‌పి వంటి అత్యున్న‌త‌మైన వైద్య చికిత్స‌లను కూడా అందిస్తారు. 2007లో అంటోనియా చంపాలిమాద్ విజ‌న్ అవార్డును ఏర్పాటు చేయ‌డం జ‌రిగింది. ఈ అవార్డును నేత్ర భ‌ద్ర‌త‌, కంటి చూపుల‌కు సంబంధించిన అంశాల్లో ప‌రిశోధ‌న చేసిన వారికి ఇస్తారు. ఒకటో సంవత్సరంలో ఈ అవార్డును భార‌త‌దేశానికి చెందిన అర‌వింద్ ఐ కేర్ సిస్ట‌మ్ గెలుచుకొంది. ఈ సంస్థ‌లో 42 దేశాలకు చెందిన 300 మంది ప‌రిశోధ‌కులు ఉంటే వారిలో ముగ్గురు ప‌రిశోధ‌కులు భార‌త‌దేశానికి ప్రాతినిధ్యం వ‌హిస్తున్నారు. హైద‌రాబాద్ లోని ప్ర‌సాద్ సంస్థ‌తో చంపాలిమాద్ ఫౌండేష‌న్ అనుబంధం క‌లిగివుంది. కేన్స‌ర్ చికిత్స‌ కోసం చంపాలిమాద్ ఫౌండేష‌న్ కు వ‌చ్చే వారిలో అత్య‌ధికులు భార‌త‌దేశానికి చెందిన‌ వారే. ఫౌండేష‌న్ లో గ‌ల ప‌లు సౌక‌ర్యాల‌ను ప్ర‌ధాన మంత్రి శ్రీ న‌రేంద్ర మోదీ ప‌రిశీలించారు. భార‌త‌దేశానికి చెందిన ప‌రిశోధ‌కుల‌తో కాసేపు ఆయన సంభాషించారు.